# Bojt Község Önkormányzat 16.

Po l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Gulyásné Kovács Gabriella

irodavezető

Önkormányzati és Hatósági Iroda

## ELŐTERJESZTÉS

*iskolai felvételi körzetek tervezetéről*

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése értelmében a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Ugyanezen bekezdés rögzíti, hogy az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

A Berettyóújfalui Tankerületi Központ 2024. november 13-án érkezett TK/081/02417-122/2024 iktatószámú levelében tájékoztatta Önkormányzatunkat a kialakításra került kötelező felvételt biztosító iskolai körzetekről. Az előterjesztés 1. számú melléklete a Berettyóújfalui Tankerületi Központ által kijelölt körzetek tervezetét tartalmazza, mely megegyezik a korábbi évek beiskolázási körzetével.

Kérem a képviselő-testületet az előterjesztésben foglaltak megvitatására, melyhez elfogadásra javaslom az alábbi

**H a t á r o z a t i j a v a s l a t - o t:**

Bojt Község Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1a) bekezdésébe foglalt véleményezési jogkörében eljárva a Berettyóújfalui Tankerületi Központ által megküldött általános iskolák felvételi körzetének tervezetét elfogadja.

**Felelős:** Bereginé Szegedi Hajnalka polgármester

**Határidő:** 2025. február 15.

Bojt, 2024. december 5.

**Bereginé Szegedi Hajnalka** polgármester